*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*139. számú előterjesztés*

Bátaszék Város Önkormányzata Képviselő-testületének 2019. június 26-án,

16 órakor megtartandó ülésére

*„Illegális hulladéklerakó felszámolása Bátaszéken" című pályázat megvalósítására kivitelező kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2019. 06. 25. |

***Tisztelt Képviselő-testület!***

Az Innovációs és Technológiai Minisztérium, mint Támogató az Országos Hulladékgazdálkodási Terv céljainak megvalósítása érdekében nyilvános pályázati felhívást tett közzé önkormányzatok számára.

A pályázati támogatás tárgya: Az illegális hulladéklerakók felszámolása

A támogatás célja: a közterületen fellelhető illegálisan lerakott, elhagyott hulladék felszámolásának (elszállításának és kezelésének) elősegítése.

A támogatás egyszeri, vissza nem térítendő támogatásnak minősül, amelynek rendelkezésre bocsátása egy összegben, előfinanszírozással történik. A támogatás maximális intenzitása 100%, az egy pályázattal elnyerhető támogatás összege legalább 500.000,- Ft, legfeljebb 3.000.000,- Ft.

Az „Illegális hulladéklerakó felszámolása Bátaszéken” elnevezésű pályázat határidőben benyújtásra került.

Az Innovációs és Technológiai Minisztérium Kiemelt Infrastruktúra Főosztálya tájékoztatást küldött a támogatási kérelem ügyében meghozott döntésről. A pályázat támogatásban részesíthető, a támogatható elfogadott teljes költség 3.000.000,-Ft.

A szállítási és ártalmatlanítási költség összesen bruttó 3.150.362,-Ft összeget tesz ki. 150.362,-Ft összegen felül, további 349.638,-Ft, összesen 500.000,-Ft saját forrást biztosított a Képviselő-testület a pályázat megvalósításához.

A 046/8 hrsz területén található hulladék mennyisége közel 350 m3. Ennek a lerakónak a felszámolását végezzük el. A hulladék újrahasznosítható építési törmelék.

A szállítási és ártalmatlanítási tevékenységre ajánlattételre szóló felhívás került kiküldésre három vállalkozónak.

Tárgya: Az „Illegális hulladéklerakó felszámolása Bátaszéken” pályázat keretében hulladék elszállítás és ártalmatlanítás

Mennyisége:

- kb. 350 m3 építési-bontási eredetű vegyes hulladék elszállítása

- kb. 350 m3 építési-bontási eredetű vegyes hulladék ártalmatlanítása

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg:

Alisca Terra Hulladékgazdálkodási NKft. 7100 Szekszárd, Epreskert u. 9.

bruttó 3.150.362,-Ft

Javasoljuk az Alisca Terra Hulladékgazdálkodási NKft.-vel történő szerződés megkötését bruttó 3.150.362,- Ft összeggel.

Javasoljuk az alábbi határozati javaslatok elfogadását.

***H a t á r o z a t i j a v a s l a t :***

**Illegális hulladéklerakó felszámolására kivitelező kiválasztására**

Bátaszék Város Önkormányzatának Képviselő-testülete;

1. Illegális hulladéklerakó felszámolására az Alisca Terra Hulladékgazdálkodási NKft.-t (7100 Szekszárd, Epreskert u. 9.) bízza meg bruttó 3.150.362,- Ft összeggel;
2. a vállalkozási díj kifizetése érdekében bruttó 150.362,- Ft-ot az önkormányzat 2019. évi költségvetésében tervezett fejlesztési céltartalék keretének a terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2019. július 31.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Alisca Terra Hulladékgazdálkodási NKft.

Bátaszéki KÖH városüz. iroda

Bátaszéki KÖH pénzügyi iroda

irattár